Spørgsmål: Jeg er i fuld gang med at spare op til nye dressurstøvler, men jeg ved ikke rigtig hvilke jeg vil have. De må meget gerne have lynlås bagi. Nogle forslag??? Gerne med link til billede... Prisen er ligegyldig
Svar: Tag rundt i de forskellige rideudstyrsbutikker og prøv alle de ridestøvler du kan komme til - på den måde er det lettest at finde de støvler som sidder bedst på dig. Jeg har lige købt nye ridestøvler og var rundt over 10 forskellige steder og prøve støvler og fandt til sidst et par, som sidder super godt på mig - men det er jo ikke sikkert de sidder godt på dig!! Jeg har købt nogle der hedder Sarm Hippique (kan købes hos Tattersall i Kbh. og hos Tika, hvor du også kan se billeder på nettet). De laver primært springstøvler, men har også lavet en dressurmodel. De er ikke så stive i læderet som så mange andre, men til gengæld er de meget figursyede og sidder helt tæt til benet, det passer godt til mig, da jeg har en flad vrist og derfor glider op af mange andre støvler. Der er også lynlås i dem og jeg kan absolut anbefale dem. Jeg prøvede også Cavallo's model med lynlås foran på indersiden, de virkede bestemt også rigtig lækre, de passede mig bedre end så mange andre, men alligevel ikke helt perfekt til mig - måske de passer dig??? God jagt på nye ridestøvler!! Hilsen Gitte